**Vallasta juopuneet** (suomenkielisenä nimenä myös **A Comedy of Power**; ransk. *L’Ivresse du pouvoir*; saks. *Geheime Staatsaffären*) on vuonna 2006 ensi-iltansa saanut Claude Chabrolin ohjaama ja käsikirjoittama ranskalais-saksalainen jännitysdraamaelokuva, jonka pääosia näyttelevät Isabelle Huppert, François Berléand ja Patrick Bruel. Chabrolin ohella elokuvaa oli käsikirjoittamassa myös Odile Barski. Elokuvan tuottajana oli Patrick Godeau.

*Vallasta juopuneet* perustuu löyhästi tositapahtumiin. Chabrol sai elokuvan idean 1990-luvun poliittisesta *Affaire Elf* -finanssiskandaalista, jossa ranskalaista, valtion omistamaa öljy-yhtiö Elf Aquitainea syytettiin oikeudessa korruptiosta ja kavalluksesta. Tapauksen tutkintatuomarina oli Eva Joly, johon Isabelle Huppertin näyttelemä Jeanne Charmant-Killman perustuu.

*Vallasta juopuneet* sai ensi-iltansa vuoden 2006 Berliinin elokuvajuhlilla, missä Claude Chabrol oli ehdokkaana pääkilpailussa parhaan elokuvan Kultaisen karhun saajaksi.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Arvostettu tutkintatuomari Jeanne Charmant-Killman (Isabelle Huppert) saa tehtäväkseen tutkia monimutkaista rahavarojen kavallustapausta. Selvittäessään rahojen väärinkäyttöä Charmant-Killman saa vastaansa vaikutusvaltaisen teollisuuskonsernin johtajan, Michel Humeaun (François Berléand). Mitä syvemmälle hänen tutkimuksensa tunkeutuvat, sitä voimakkaammaksi käy hänen pakkomielteinen tarpeensa ratkaista tapaus. Samalla kun tapaus alkaa hiljalleen avautua, hänen yksityiselämänsä alkaa sen sijaan murentua. Tutkimukset vetävät Charmant-Killmania yhä enemmän mukaansa ja hänen on päätettävä, kuinka pitkälle hän on valmis menemään tutkimuksissaan ja millä hinnalla hän on valmis uhraamaan itsensä ratkaistakseen tapauksen.

**Juonipaljastukset päättyvät tähän.**

Näyttelijät
-----------


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Isabelle Huppert  | … |  Jeanne Charmant-Killman
  |
|  François Berléand  | … |  Michel Humeau
  |
|  Patrick Bruel  | … |  Jacques Sibaud
  |
|  Marilyne Canto  | … |  Erika
  |
|  Robin Renucci  | … |  Philippe Charmant
  |
|  Thomas Chabrol  | … |  Félix Charmant
  |
|  Jean-François Balmer  | … |  Boldi
  |
|  Pierre Vernier  | … |  Martino
  |
|  Jacques Boudet  | … |  Descarts
  |
|  Philippe Duclos  | … |  Jean-Baptiste Holéo
  |

 | 

|  |  |  |
| --- | --- | --- |
|  Jean-Christophe Bouvet  | … |  Me Parlebas
  |
|  Roger Dumas  | … |  René Lange
  |
|  Michelle Goddet  | … |  Nicole Humeau
  |
|  Yves Verhoeven  | … |  Benoît
  |
|  Pierre-François Dumeniaud  | … |  Leblanc
  |
|  Sophie Guiter  | … |  Évelyne
  |
|  Jean-Marie Juan  | … |  Marco
  |
|  Nathalie Kousnetzoff  | … |  Michèle
  |
|  Jean-Pierre Niobé  | … |  Jipé
  |
|  Aicha Kossoko  | … |  hoitaja Jeanne
  |

 |

Tuotanto
--------

*Vallasta juopuneet* -elokuvan kuvaukset alkoivat 23. toukokuuta 2005. Elokuva kuvattiin työnimellä *La Comédie du pouvoir* Pariisissa ja Le Vésinetin kunnassa Yvelinesissa Ranskassa 6 990 000 euron budjetilla. Elokuvan tuotantoyhtiöinä olivat ranskalaiset Alicéleo, France 2 Cinéma ja Ajoz Films sekä saksalainen Integral Film. Elokuvan virallinen traileri julkaistiin 17. tammikuuta 2006.

Julkaisu ja vastaanotto
-----------------------

*Vallasta juopuneet* sai ensi-iltansa Berliinin elokuvajuhlilla Saksassa 16. helmikuuta 2006. Elokuvan Ranskan ensi-ilta oli 22. helmikuuta 2006 ja Saksan teatteriensi-ilta 20. heinäkuuta 2006. Pan-Européenne oli elokuvan teatterilevittäjänä Ranskassa ja Concorde Filmverleih GmbH Saksassa. *Vallasta juopuneet* ei saanut Suomessa teatteriensi-iltaa, mutta se esitettiin Rakkautta ja anarkiaa -elokuvajuhlilla Helsingissä 15. syyskuuta 2006. Elokuva keräsi Ranskassa teatterikierroksensa aikana 1 103 122 katsojaa ja 6 992 466 dollarin lipputulot. Elokuva tuotti maailmanlaajuisesti 8 983 632 dollarin lipputulot.

*Vallasta juopuneet* on saanut elokuvakriitikoilta myönteisen vastaanoton. Rotten Tomatoes -sivuston mukaan 81% kriitikoista on antanut elokuvalle positiivisen arvosanan 6,6/10 keskiarvolla. Keräys perustuu 36 arviointiin. 1 383 käyttäjästä 45% on antanut elokuvalle positiivisen arvosanan 3,1/5 keskiarvolla. Metacritic-sivuston mukaan 13 arvostelun perusteella elokuva on saanut 64 pistettä sadasta mahdollisesta. Metacriticin neljä käyttäjää on antanut elokuvalle keskiarvon 8,0/10. Internet Movie Databasen 2 425 käyttäjää on antanut elokuvalle keskiarvon 6,4/10.

*Vallasta juopuneet* julkaistiin DVD:lle Ranskassa 5. lokakuuta 2006, Saksassa 25. tammikuuta 2007 ja Suomessa 29. elokuuta 2007.

Palkinnot ja ehdokkuudet
------------------------

| Palkinnot ja ehdokkuudet |
| --- |
| Palkinto | Kategoria | Ehdokas / ehdokkaat | Tulos |
| Lumières-palkinto | Paras naispääosa | Isabelle Huppert | Ehdokkuus |
| Paras käsikirjoitus (alkuperäinen tai sovitettu) | Claude ChabrolOdile Barski | Ehdokkuus |
| Paras elokuva | Claude Chabrol | Ehdokkuus |
| Paras ohjaus | Ehdokkuus |
| Berliinin elokuvajuhlien Kultainen karhu | Paras elokuva | Ehdokkuus |
| Sevillan elokuvajuhlien tuomariston erikoispalkinto | Voitto |
|

Lähteet
-------

1. 1 2 3 4 5 6 7 8 9 10 11 12  L'IVRESSE DU POUVOIR *allocine.fr*. Allociné.fr. Viitattu 8.3.2017. (ranskaksi)
2. 1 2 3 4  L'Ivresse du pouvoir (2005) Claude Chabrol *cinema.encyclopedie.films.bifi.fr*. Cinema.encyclopedie.films.bifi.fr. Viitattu 8.3.2017. (ranskaksi)
3. ↑  COMEDY OF POWER *mubi.com*. MUBI.com. Viitattu 8.3.2017. (englanniksi)
4. 1 2  When a Woman Rattles a Man's World of Fraud *nytimes.com*. Nytimes.com. Viitattu 8.3.2017. (englanniksi)
5. ↑  PROGRAMME 2006: COMPETITION *berlinale.de*. Berlinale.de. Viitattu 8.3.2017. (englanniksi)
6. 1 2 3  L'ivresse du pouvoir (2006) *imdb.com*. IMDb.com. Viitattu 8.3.2017. (englanniksi)
7. 1 2  L'IVRESSE DU POUVOIR *jpbox-office.com*. JP’s Box-Office.com. Viitattu 8.3.2017. (ranskaksi)
8. ↑  L'Ivresse du pouvoir *unifrance.org*. UniFrance.org. Viitattu 8.3.2017. (ranskaksi)
9. 1 2 3 4  GEHEIME STAATSAFFÄREN *zelluloid.de*. Zelluloid.de.  Arkistoitu 12.3.2017. Viitattu 8.3.2017. (saksaksi)
10. 1 2  Comedy of Power *boxofficemojo.com*. Boxofficemojo.com. Viitattu 8.3.2017. (englanniksi)
11. 1 2 3 4  COMEDY OF POWER (2006) *rottentomatoes.com*. Rottentomatoes.com. Viitattu 8.3.2017. (englanniksi)
12. 1 2 3  Comedy of Power 2007 *metacritic.com*. Metacritic.com. Viitattu 8.3.2017. (englanniksi)
13. ↑  Comedy of Power *discshop.fi*. Discshop.fi. Viitattu 8.3.2017. (suomeksi)

Aiheesta muualla
----------------

* *Vallasta juopuneet* Internet Movie Databasessa. (englanniksi)
* *Vallasta juopuneet* Elonet.
* *Vallasta juopuneet* AllMoviessa. (englanniksi)
* *Vallasta juopuneet* AlloCinéssä (ranskaksi)
* *Vallasta juopuneet* UniFrancessa (ranskaksi)
* *Vallasta juopuneet* Rotten Tomatoes -sivustolla (englanniksi)
* *Vallasta juopuneet* Metacriticin sivuilla (englanniksi)
* *Vallasta juopuneet* Box Office Mojossa (englanniksi)